Skole-transformasie word versnel | Die Vryburger
Skole-transformasie word versnel
Luidens bronne binne die Departement van Basiese Onderwys wil die Departement aanstellings sentraliseer.
Dit is in reaksie op beweerde grootskaalse bedrog, nepotisme en selfs rampokkery rondom handel in skole-poste, waarby onder andere SADOU betrek word.
Kritici van die uitgelekte “oplossing”, waardeur provinsiale owerhede aanstellings gaan oorneem, meld dat juis daardie owerhede ook deur SADOU oorheers word.
Die byna eenvormige vrees van woordvoerders uit onderwyskringe is dat hierdie ´n bedekte poging van die regering is om ideologiese transformasie in onderwys te versnel.
Luidens onafhanklike kundiges, is dit insiggewend dat juis SADOU by sowel hierdie, as by vele ander ontwrigtingsaksies binne openbare onderwys betrek word.
Hierdie militante vakbondwese is besig om opnuut ´n hele geslag skoliere die geleentheid tot onderrig te ontneem.
Dit toon verder die inherente gevaar van die vakbondwese, wat op baie plekke wêreldwyd ´n twyfelagtige rekord van samewerking met georganiseerde misdaad en belangepolitiek het.